Milium
Milium est frumenti genus, quod e Panico producitur. Durum est, avibus multis iucundissimum, et, ut antiqui aiunt, usque ad centum annos servari potest, si ab humore custodiatur. Puls e milio candida conficiebatur, interdum et panis, praecipue in Campania, ut Plinius et Columella dicunt. Panis e milio, ante quam refrigescat, sine fastidio absumi potest, ut Columella putat. ...et milio venit annua cura, dicit Vergilius.